'n Vinnige een in my agterwerf
Author Topic: 'n Vinnige een in my agterwerf (Read 992 times)
« on: August 11, 2013, 07:15:14 pm »
Ons het in Mei ons boerdery na die Oos-Kaap verskuif en, alhoewel dit nog steeds bedrywig en daar min tyd vir ry is, het ek besluit om Saterdagmiddag 'n vinnige rit met die XR, sommer hier in die onmiddelike omgewing, te gaan doen. Ek het die GS800 verkoop voordat ons getrek het, en alhoewel ek hom mis, is daar nie nou tyd vir lang ritte nie. Maar kom ek sê sommer reguit dat ons grondpaaie hierrond vir die XR gemaak is: goeie grondpaaie, op en af deur die mooiste landskappe. Ek sien nou eers wat die Oos-Kaap dawgs nog al die jare kan geniet. Ek is nie meer so 'n jaagduiwel nie en het sommer lekker gaan ronddrentel met die fiets.
Ons het Donderdag en Vrydag bietjie sneeu op die berge gehad maar dit was darem nie te koud nie.
OK genoeg gewarra warra. Hier is 'n paar kiekies vir julle manne:
Sowat 30km van ons plaas af is hierdie mooiste mooiste ou plaashuis wat nou leeg staan en redelik verwaarloos is. Ek kry altyd so 'n heimwee in my as ek aan al die harde werk en drome dink wat nou sommer so met die wind weggewaai is.
Daai ou dennebome is al 'n paar jaar oud!
Al is dit droog hier na die einde van die winter se kant toe, het die Karoo darem altyd die mooiste blomme om dié droë wêreld op te helder.
Watse mooi gesig is dit hierdie, met 'n lekker grondpad doer onder wat wag om verken te word. Vir ons Wes Transvalers wat oor 2 opgestapelde klippe opgewonde raak, is sulke berge darem bitter mooi. Ek het groot vrede in my hart oor die besluit wat ek geneem het om die Reverse Groot Trek te doen.
Ek moes toe ook een van jorstroelie hier plaas sodat julle kan sien ek jok nie
En kerels, die aalwyne hierrond is te mooi! Sulke monsters van hier by die 3m hoog van hulle, met die diepste oranje blomme wat nou vertoon.
Nog so 'n laaste een sommer vir die mooi en die lekker van 'n nuwe omgewing verken en ontdek
« Last Edit: August 11, 2013, 07:27:10 pm by Dorsland »
Re: 'n Vinnige een in my agterwerf
« Reply #1 on: August 11, 2013, 07:29:04 pm »
Ek sal daar wil kom ry.
« Reply #2 on: August 11, 2013, 07:51:34 pm »
Pragtige wereld daai. Hoop julle maak 'n sukses van die Boerdery!
« Reply #3 on: August 11, 2013, 07:53:43 pm »
N paar mooi stukke grondpad wat julle daar het....
Screw it.Let's do it anyway.
« Reply #4 on: August 11, 2013, 07:56:26 pm »
mooi daar, waars dit as ek mag vra?
« Reply #5 on: August 11, 2013, 07:57:19 pm »
Lekker man. Net jammer ek sal nou ver moet ry vir daai koffie wat ons nog laas oor gepraat het.
« Reply #6 on: August 11, 2013, 08:04:25 pm »
Ek soek nog altyd n huis met so n stoep. Nice man
« Reply #7 on: August 11, 2013, 08:13:24 pm »
Ek sal ook graag in jou agterwerf wil kom rondry......
« Reply #8 on: August 11, 2013, 08:22:03 pm »
Looks nice where in the eastern cape are you?
« Reply #9 on: August 11, 2013, 08:26:20 pm »
Mooi fotos Dorsland. Ja dis hartseer om die eens statige plaasopstalle so verwaarloos te sien.
« Reply #10 on: August 11, 2013, 09:17:40 pm »
Mooi man. Verseker wag ons vir volgende naweek se RR
« Reply #11 on: August 11, 2013, 09:22:24 pm »
Pragtige plek die Oos Kaap.
« Reply #12 on: August 11, 2013, 09:44:07 pm »
Quote from: Knucklhead on August 11, 2013, 07:56:26 pm
Quote from: gwild on August 11, 2013, 08:22:03 pm
Near Graaff-Reinet, I think it's a very pretty part of the Eastern Cape
Quote from: DirtRebell on August 11, 2013, 08:26:20 pm
Ja dit is so, en daar is baie van hulle. Op dié plaas is nogal groterige vloedlande met aansienlike opvangsdamme en leivore wat alles tot niet is. Baie hartseer.
Quote from: woody1 on August 11, 2013, 07:57:19 pm
Nee kyk ou Woody, as daar nou 'n man is wat nie skrik vir langpad ry nie, dan is dit jy. Ek sit solank die ketel aan dan start jy daai S10 van joune
« Last Edit: August 11, 2013, 09:53:23 pm by Dorsland »
« Reply #13 on: August 11, 2013, 09:54:11 pm »
Quote from: Offshore on August 11, 2013, 07:51:34 pm
Dankie Offshore, ons probeer maar
« Reply #14 on: August 11, 2013, 11:16:47 pm »
Quote from: Flatout on August 11, 2013, 08:13:24 pm
+1 Thanks for sharing your ride with us.
« Reply #15 on: August 12, 2013, 06:43:20 am »
Dis vir my ook hartseer om die ou plaasopstalle te sien. Ek dink altyd aan die lief en leed wat daar moes afgespeel het, die drome wat toe nooit verwesenlik is nie. Sad man, sad. Maar hey, Dorsland, sterkte met die nuwe begin. Ek hoop dit werk uit vir julle.
« Reply #16 on: August 12, 2013, 06:47:34 am »
Welkom in die Oos Kaap.
Sien uit na verdere RR's
« Reply #17 on: August 12, 2013, 06:53:54 am »
Ek self het groot geword in Jansenville in die Oos Kaap. Flippen beautiful wêreld om te verken. Moet net nie sonder water gevang word in die somer nie!! Lol! Ek het al menige kere uit ń watertrof of plaas dam moes water drink. Gaan loer gerus boys. Beslis die moeite werd.
« Reply #18 on: August 12, 2013, 09:10:57 am »
there is so many great places to ride in the Eastern Cape
« Reply #19 on: August 12, 2013, 01:40:09 pm »
Dankie ouens, ook vir die goeie wense. Ek sê nou mos hoe vriendelik is die mense hier Dis lekker om nuwe plekke te kan verken.
« Last Edit: August 12, 2013, 01:43:33 pm by Dorsland »